B4-1256, 1282, 1302, 1312 και 1323/96

Ψήφισμα σχετικά με τη Νιγηρία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τη Νιγηρία,

A. εξοργισμένο από την στάση της Κυβέρνησης της Νιγηρίας η οποία αγνοεί τις εκκλήσεις που της απευθύνει η διεθνής κοινότητα για την αποκατάσταση της δημοκρατίας, της ανεξαρτησίας, του δικαστικού συστήματος, του κράτους δικαίου και του σεβασμού των ανθρωπίνων δικαιωμάτων στη χώρα,

Β. υπενθυμίζοντας ότι διόμισυ χρόνια μετά τη βίαιη διακοπή της εκλογικής διαδικασίας, το στρατιωτικό καθεστώς εξακολουθεί να χρησιμοποιεί τη βία, προκειμένου να παραμείνει στην εξουσία[semigr ] υπενθυμίζοντας επίσης ότι η συνέχιση των συλλήψεων πολιτικών προσωπικοτήτων και εκπροσώπων των κοινωνικών φορέων μαρτυρεί τον αντιδημοκρατικό και δικτατορικό χαρακτήρα του στρατιωτικού αυτού καθεστώτος,

Γ. έχοντας υπόψη την αναποτελεσματικότητα των κυρώσεων της ΕΕ κατά της Νιγηρίας που έχουν επιβληθεί λόγω της συστηματικής παραβίασης των ανθρωπίνων δικαιωμάτων και των αρχών της δημοκρατίας από το στρατιωτικό καθεστώς,

Δ. επισημαίνοντας ότι οι κυρώσεις που έχει επιβάλει το Συμβούλιο στα τέλη του 1995 λήγουν στις 4 Δεκεμβρίου 1996,

Ε. υπενθυμίζοντας την πρώτη επέτειο από την εκτέλεση του Ken Saro- Wiwa και 8 άλλων ακτιβιστών στον τομέα του περιβάλλοντος στην περιοχή Ογκόνι, μελών του κινήματος για την επιβίωση της φυλής Ογκόνι (ΜΟSΟΡ), και επισημαίνοντας ότι οι νιγηριανές αρχές έχουν απαγορεύσει τις διαδηλώσεις επ' ευκαιρία αυτής της επετείου,

ΣΤ. εκτιμώντας ότι διεθνείς εταιρείες πετρελαίου, εξακολουθούν να λειτουργούν στην περιοχή Ογκόνι παρά τις παραβιάσεις των ανθρωπίνων δικαιωμάτων και την υποβάθμιση του περιβάλλοντος,

1. επαναλαμβάνει την καταδίκη του νιγηριανού καθεστώτος το οποίο εξακολουθεί να καταπιέζει βάναυσα τους αντιπάλους του και όλες τις δημοκρατικές δυνάμεις της χώρας[semigr ]

2. αποτίει φόρο τιμής στη μνήμη του Ken SARO WIWA και των άλλων αντιπάλων του νιγηριανού καθεστώτος[semigr ]

3. παρακινεί τις νιγηριανές αρχές να απελευθερώσουν πάραυτα όλους τους πολιτικούς κρατουμένους[semigr ]

4. επισημαίνει ότι οι κυρώσεις που επεβλήθησαν από την ΕΕ στη Νιγηρία δεν ήταν ουσιαστικά αποτελεσματικές και πιστεύει ότι πρέπει να ληφθούν περαιτέρω μέτρα από το Συμβούλιο Γενικών Υποθέσεων κατά τη συνεδρίασή του στις 25 και 26 Νοεμβρίου 1996, και συγκεκριμένα να επεκταθεί η απαγόρευση των εξαγωγών όπλων στις συμφωνίες που είχαν υπογραφεί προ της ενάρξεως της σημερινής απαγόρευσης και να ληφθούν τα απαραίτητα μέτρα προκειμένου να παγώσουν οι καταθέσεις της νιγηριανής κυβέρνησης και των μελών του προσωρινού Συμβουλίου της Κυβέρνησης, καθώς και του ομοσπονδιακού εκτελεστικού Συμβουλίου[semigr ]

5. επιμένει ότι ο διεθνής αποκλεισμός του πετρελαίου είναι το μόνο αποτελεσματικό μέσο που θα στερήσει την στρατιωτική χούντα από τους κύριους πόρους εσόδων της και θα υποχρεώσει τις νιγηριανές αρχές να αποκαταστήσουν τη δημοκρατία[semigr ]

6. ζητεί από τα κράτη μέλη της ΕΕ να χορηγήσουν το καθεστώς του πρόσφυγα σε εξόριστους Νιγηριανούς ακτιβιστές, αντιπάλους του στρατιωτικού καθεστώτος του στρατηγού Abasha, όπως προβλέπεται στη Σύμβαση της Γενεύης σχετικά με το καθεστώς των προσφύγων[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, στο Συμβούλιο Ασφαλείας των Ηνωμένων Εθνών, την ΟΑΕ, τις κυβερνήσεις των κρατών μελών, τους συμπροέδρους της Συνέλευσης Ίσης Εκπροσώπησης ΑΚΕ/ΕΕ, και την Κυβέρνηση της Νιγηρίας.